SSSR gerbi
SSSR Gerbni - SSSRning bayrogʻi va madhiyasi bilan birga rasmiy davlat ramzi, birinchi sotsialistik gerblardan biridir. Gerb SSSR Konstitutsiyasi (143-modda) bilan mustahkamlangan va quyosh nurlari koʻtarib turgan yer shari fonida oʻroq va bolgʻa tasviri boʻlib ularni ikki tomondan qizil lenta bilan oʻralgan toʻp bugʻdoy novdalari qamrab oladi va qizil lenrada har bir ittifoq respublikalari tilida: „barcha mamlakatlarning proletarlari, birlashing!“deb yozilgan. Gerbning yuqori qismida-sariq rangli besh qirrali qizil yulduz joylashgan. SSSRning davlat gerbi ishchilar va dehqonlar ittifoqini, yagona ittifoq davlatida barcha millatlarning tengligini, teng huquqli ittifoq respublikalarining ixtiyoriy birlashmasini, anglatadi va SSSR xalqlarining yer sayyorasidagi barcha mamlakat ishchilari bilan xalqaro hamjihatlik gʻoyasini ifodalaydi. Gerbdagi qitʼalar och jigarrang, shiorlar qizil lentada oltin harflar bilan tasvirlangan. Yer sharini ikki tomonidan ushlab turgan qizil lenta davlatning hayotiyligini, farovonlikni anglatadi; quyosh-kommunistik gʻoyalarning nuri, yorqin kelajakni bildiradi.